proxectonos/corpus_dominio_legal_administrativo_tmp huggingface dataset:
16/07/2018 | Administración LocalMunicipal
Boiro
Padrón SAF xuño 2018

A Xunta de Goberno Local en sesión celebrada o 10 de xullo do 2018 aprobou o Padrón Fiscal correspondente o mes de XUÑO 2018, do prezo público da prestación do servizo de axuda a domicilio. Dito Padrón queda exposto ó público nas oficinas económicas municipais durante o prazo de UN MES, a contar dende o día seguinte ó da publicación do presente anuncio no BOP. Dito anuncio ten carácter de notificación colectiva ó abeiro do previsto no artigo 102.3 da Lei 58/2003, de 17 de decembro, Lei Xeral Tributaria. Durante dito prazo de exposición pública os interesados poderán examinar os Padróns e formular o recurso de reposición regulado no artigo 14.2) do RDL 2/2004, de 5 de marzo, que regula o Texto Refundido da Lei Reguladora das Facendas Locais (TRLRFL), que deberá ser resolto no prazo de un mes dende a súa presentación. Contra a resolución recaída no recurso de reposición poderán interpor o recurso contencioso-administrativo, no PRAZO DE DOUS MESES, contados dende o día seguinte á notificación de dita resolución, ante o Xulgado do Contencioso-Administrativo competente. Se non recaera resolución expresa, en virtude do previsto no citado artigo 14.2. I) do TRLRFL, entenderase desestimado, podendo presentar recurso contencioso-administrativo, no prazo de seis meses contados a partir do día seguinte a aquel no que se produce o acto presunto, segundo o estipulado no art.46.1 da Lei 29/98, de 13 de xullo, reguladora da xurisdición contencioso-administrativa. Non obstante, si se considera oportuno, poderá utilizar e exercitar calquera outro recurso que estimen pertinente. Rematado o prazo de ingreso en voluntaria, declárase a esixibilidade do recargo de prema, de tal xeito que procederá: No caso de que se satisfaga a totalidade da débeda non ingresada en período voluntario antes da notificación da presente providencia de prema, o recargo será do 5% sobre o principal (Recargo executivo); se a débeda non ingresada en periodo voluntario e o propio recargo se aboa dentro dos prazos sinalados no artigo 62.5 da LXT, o recargo será do 10% (recargo de prema reducido); ou o recargo de prema ordinario, que será do 20% se a débeda non se ingresa no prazo estipulado no artigo 62.5 da LXT. En Boiro a 11 de xullo de 2018 O Alcalde-Presidente Juan José Dieste Ortigueira
16/07/2018 | Administración LocalConsorcios
Consorcio As Mariñas
Anuncio de aprobación inicial do padrón fiscal da taxa pola recollida de residuos sólidos urbanos correspondente ao segundo trimestre do ano 2018 que rexerá para o concello de Oleiros, na zona denominada A, que comprende Iñás, Nós, Dorneda e Liáns

A presidenta en funcións do Consorcio “As Mariñas”, mediante resolución de data 09/07/2018, aprobou inicialmente o padrón fiscal da taxa pola recollida de residuos sólidos urbanos correspondente ó segundo trimestre do ano 2018, que rexerá para o Concello de Oleiros, na zona denominada “A”, que comprende Iñás-Nós-Dorneda-Liáns (excepto a Urbanización dos Regos). O padrón quedará exposto ó público na sede do Consorcio, sita no lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, do 2 de abril, reguladora das bases do réxime local –modificado pola Lei 57/2003, do 16 de decembro–, e 19 do Real Decreto Lexislativo 2/2004, do 5 de marzo. As reclamacións, dirixidas ó Consorcio, poderán presentarse no Rexistro Xeral do Concello arriba citado. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 11 de xullo de 2018. A presidenta en funcións Mercedes Emilia Mclachlan Escardibul
16/07/2018 | Administración LocalMunicipal
Paderne
Selección peóns limpeza de praias Paderne

Por Decreto de 4 de Xullo de 2018 o Alcalde-Presidente do Concello de Paderne resolveu convocar procedemento público para a contratación laboral temporal de tres peóns por un período de dous meses e vinteoito dias e aprobar as bases para a realización do correspondente concurso-oposición. As bases están a disposición dos/as interesados/as no taboleiro de edictos da Casa Consistorial e taboleiro de anuncios da sede electrónica do Concello https://sede.concellodepaderne.es/gl/. O prazo de presentación de instancias será de 5 días hábiles, contados a partir do día seguinte á data de publicación do presente anuncio no BOP. Paderne, 5 de xullo de 2018 O alcalde-presidente César Longo Queijo
16/07/2018 | Administración LocalConsorcios
Consorcio As Mariñas
Anuncio de aprobación inicial do padrón fiscal da taxa pola recollida de residuos sólidos urbanos correspondente ao segundo trimestre do ano 2018 que rexerá para o concello de Cambre

A presidenta en funcións do Consorcio “As Mariñas”, mediante Resolución de data 09/07/2018, aprobou inicialmente o padrón fiscal da taxa pola recollida de residuos sólidos urbanos correspondente ó segundo trimestre do ano 2018, que rexerá para o Concello de Cambre. O padrón quedará exposto ó público na sede do Consorcio, sita no lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, do 2 de abril, reguladora das bases do réxime local –modificado pola Lei 57/2003, do 16 de decembro–, e 19 do Real Decreto Lexislativo 2/2004, do 5 de marzo. As reclamacións, dirixidas ó Consorcio, poderán presentarse no rexistro xeral do Concello arriba citado. O presente padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 11 de xullo de 2018. A presidenta en funcións Kumiko Sandonis Cerreguela
16/07/2018 | Administración LocalMunicipal
Carnota
Contratación dun/ha técnico/a de atención ao Museo Arqueolóxico Aberto de Carnota

Por resolución da Alcaldía de data 11/07/2018 aprobáronse as bases para a contratación de persoal laboral temporal dun/ha técnico/a de atención ao Museo Arqueolóxico Aberto de Carnota. As persoas interesadas en participar no proceso selectivo, no prazo de cinco (5) días hábiles dende a publicación deste anuncio no BOP, poderán presentar a solicitude no Rexistro Xeral do Concello de Carnota, sen prexuízo do establecido na Lei 39/2015, do 1 de outubro, do Procedemento Administrativo Común. O texto íntegro das bases está ao dispor do público na páxina dixital da Corporación (carnota. gal) e nas oficinas municipais. Carnota, 11 de xullo de 2018 O alcalde Ramón Noceda Caamaño
16/07/2018 | Administración LocalMunicipal
Rianxo
Secretaría
Aprobación inicial orzamento 2018

Aprobado inicialmente en sesión extraordinaria do Pleno deste Concello, de data 12 de xullo de 2018, o Orzamento Xeral, Bases de Execución, e o persoal de persoal funcionario, laboral e eventual para o exercicio económico 2018, con arranxo ao previsto no artigo 169 do Texto Refundido da lei Reguladora de Facendas Locais aprobado por Real Decreto Lexislativo 2/2004, do 5 de marzo e o artigo 20 do Real Decreto 500/1990, do 20 de abril, exponse ao público o expediente e a documentación preceptiva polo prazo de quince días desde a publicación deste anuncio, para os efectos de reclamacións e alegacións. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. De conformidade co acordo adoptado o Orzamento considerarase definitivamente aprobado, se durante o citado prazo non presenten reclamacións. Rianxo, 13 de xullo de 2018 Adelina Ces Quintáns, alcaldesa accidental
16/07/2018 | Administración LocalMunicipal
Boimorto
Exposición pública do padrón fiscal do prezo público da residencia para persoas maiores e centro de día do mes de xullo 2018

EXPOSICIÓN PÚBLICA APROBACIÓN PADRÓN FISCAL PREZO PÚBLICO DA RESIDENCIA PARA PERSOAS MAIORES E CENTRO DE DÍA MES XULLO 2018 Por Decreto de Alcaldía n.º 301/2018 de data 06/07/2018, acordou aprobar o padrón fiscal do mes de xullo de 2018 correspondentes ao prezo público pola prestación de servizos na Residencia para persoas maiores e Centro de día. Por Decreto de Alcaldía n.º 304/2018 de data 11/07/2018 acordouse a rectificación do Decreto anterior por existir un erro artimético na liquidación resultante de usuarios da Residencia para persoas maiores, resultando o seguinte padrón polos seguintes importes: 36. Usuarios da Residencia para persoa maiores: Padrón: 39.850,50 €. 12. Usuarios do Centro de día: Padrón: 6.640,00 €. Servizo de comidas externas xuño 2018: Padrón: 787,50 €. O devandito padrón exponse ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 11 de xullo de 2018. A alcaldesa Asdo.: María Jesús Novo Gómez
16/07/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Modificación dos estatutos da Asociación CEC - Confederación de Empresarios de La Coruña

Sección Provincial de Mediación, Arbitraxe e Conciliación (SMAC), A Coruña En cumprimento do artigo 13º do Real Decreto 416/2015, do 29 de maio, e para os efectos previstos no artigo 7.º do citado Decreto, faise público que nesta Sección, en data 06/07/2018, recibiuse solicitude de modificacións estatutarias da organización profesional denominada “CEC - Confederación de Empresarios de La Coruña”, tramitándose co número de entrada 15/2018/000183. Esta modificación consiste nunha redacción do artigo 4, completando e ampliando os fins da asociación, e a eliminación da Disposición Transitoria. Calquera interesado poderá examinar o documento depositado e obter copia deste na sede electrónica, accedendo a través do enlace http://emprego.ceei. xunta. gal/asociacions-profesionais sendo posible impugnalo ante a Sala do Social do órgano xudicial competente, conforme ao disposto na Lei 36/2011, do 10 de outubro, reguladora da xurisdición social (Boletín Oficial do Estado do 11 de outubro de 2011). A Coruña, 10 de xullo de 2018. O xefe territorial Asdo.: Isidoro Arca Martínez
16/07/2018 | Administración LocalMunicipal
A Laracha
Aprobación definitiva padróns fiscais 2018

Visto os Padróns dos seguintes tributos municipais correspondentes o período impositivo de 2018: Taxa por recollida de lixo, Taxa por ocupación da vía pública con postos, barracas, casetas de venda, espectáculos, atracións ou recreo situados en terreos de uso público local, así como industrias da rúa e ambulantes e rodaxe cinematográfica, Taxa por expedición de licenzas de vaos e polas reservas de vía pública para a entrada de vehículos a través das beirrarúas e autorizació0ns para aparcamento exclusivo, parada de vehículos, carga e descarga de mercadorías de calquera clase. De conformidad eco disposto nos artigos 102 e 109 e seguintes da Lei 58/2003, de 17 de decembro xeral tributaria, resulta preciso un acto de liquidación dos citados tributos e a súa notificación colectiva mediante padrón. En uso das facultades conferidas polo artigo 21.1 f) da Lei 7/1985, RESOLVO: PRIMEIRO.- Aprobar definitivamente os Padróns Fiscais correspondentes ao exercicio 2018, e as liquidacións resultantes dos mesmos cos seguintes datos: SEGUNDO.- Notificar as liquidacións correspondentes ás altas nos padróns con expresión dos datos sinalados no artigo 102.2 da Lei 58/2003, de 17 de decembro, Xeral Tributaria. A partires dese momento, os sucesivos padróns, de acordo co previsto no artigo 102.3 da LXT, serán notificados colectivamente mediante a súa exposición pública durante 15 días, publicando un edicto no Boletín Oficial da Provincia e no taboleiro de anuncios do concello. TERCEIRO.- Expoñer ao público os padróns aprobados, mediante publicación do edicto no Boletín Oficial da Provincia e no taboleiro de anuncios da Corporación, por un prazo de 15 días hábiles dende a publicación. Esta exposición, actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. CUARTO.- Contra as liquidacións os interesados poderán interpor recurso preceptivo de reposición ante o Sr. Alcalde – Presidente, segundo o disposto no artigo 14.2 do Texto Refundido da Lei de Facendas Locais aprobado por Real Decreto Lexisltivo 2/2004, do 5 de marzo, no prazo dun mes dende o día seguinte o do remate da exposición ao público dos padróns de contribuíntes. Contra a desestimación do recurso poderase interpor recurso contencioso – administrativo, ante o Xulgado do Contencioso – Administrativo de A Coruña, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta. QUINTO.- A recadación das taxas referidas, será realizada pola Deputación Provincial da Coruña, por delegación da Corporación municipal, ao abeiro do disposto no artigo 7 do Texto Regundido da Lei de Facendas Locais, nos períodos habituais e previa publicación no BOP, nas datas e lugares establecidos polo servizo competente do organismo provincial. A Laracha, 11 de xullo de 2018 O Alcalde José Manuel López Varela
27/07/2018 | Administración LocalMunicipal
Paderne
Aprobación definitiva suplemento de crédito 1/2018

Ao non presentarse reclamacións durante o período de exposición pública contra a aprobación inicial, publicada no BOP da Coruña nº 121 de 27 de xuño de 2018, do expediente de suplemento de crédito 1/2018 por importe de 9.297,43€ € financiado con Remanente de Tesourería para Gastos Xerais, considérase definitivamente aprobado elevándose a definitivo o acordo plenario adoptado na sesión plenaria extraordinaria celebrada en data 21/06/2018. En cumprimento do disposto polo artigo 169.3 e 177.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, e artigos 20.1 e 42.1 do Real decreto 500/90, do 20 de abril, procédese á publicar o resumo por capítulos do mencionado expediente, que se corresponde co seguinte detalle: En virtude do disposto nos artigos 177.2 en relación co 171 do RDLex.2/2004 e 38.3 en relación co 23.1 do RD 500/1990, contra esta aprobación definitiva poderá interpoñerse directamente recurso contencioso-administrativo na forma e prazos que establecen as normas de dita xurisdición. O que se fai público para xeral coñecemento e efectos. En Paderne, 23 de xullo de 2018 O Alcalde Asdo.: D. César Longo Queijo
27/07/2018 | Administración LocalMunicipal
Santiago de Compostela
Persoal
Bases específicas da convocatoria de prazas de bombeiro-condutor correspondentes á oferta de emprego do Concello do ano 2017

ANUNCIO BASES ESPECÍFICAS DA CONVOCATORIA DE PRAZAS DE BOMBEIRO-CONDUCTOR CORRESPONDENTES Á OFERTA DE EMPREGO DO CONCELLO DO ANO 2017 Por resolución da concelleira-delegada de economía, facenda e administración do día 20 de xullo de 2018, acórdase: PRIMEIRO.–Acumular na súa execución as convocatorias de prazas de bombeiro-conductor do Servizo Municipal de Extinción de Incendios das ofertas de emprego dos anos 2016 e 2017 (4 prazas do ano 2016 e 3 do ano 2017). SEGUNDO.–Aplicar á convocatoria das tres prazas de bombeiro-conductor do Servizo Municipal de Extinción de Incendios incluídas na oferta de emprego do ano 2017 as bases específicas publicadas no Boletín Oficial da Provincia de A Coruña de data 13 de outubro de 2017 (corrección de erros nos Boletíns de 7 de febreiro de 2018 e 17 de xullo de 2018) coa necesaria adaptación da base primeira, que no seu primeiro parágrafo queda redactado como segue: Primeira.–Obxecto da convocatoria. É obxecto desta convocatoria a provisión en propiedade, polo sistema de oposición libre, de 3 prazas vacantes de bombeiro-conductor do Servizo Municipal de Extinción de Incendios incluídas no cadro de persoal funcionario deste Concello e na oferta de emprego público do ano 2017, aprobada pola Xunta de Goberno Local con data do 2 de decembro de 2017 (BOP n.º 244, do 27 de decembro de 2017). O que se publica para xeral coñecemento. A concelleira-delegada de economía, facenda e administración. (PD Dto. Alcaldía 28/6/2017) Vivien Crut Baudoin
27/07/2018 | Administración LocalMunicipal
Ames
Avocación de competencia para a sinatura diaria de oficinas xerais para o día 23 de xullo de 2018 e nova delegación

ANUNCIO Avocación de competencia para a sinatura diaria de Oficinas Xerais para o día 23 de xullo de 2018 e nova delegación Mediante resolución desta Alcaldía 1605/2018, do 20 de xullo, avocouse a competencia delegada na concelleira M.ª Isabel González Cancela por decreto da Alcaldía 909/2015, de sinatura diaria de Oficinas Xerais, única e exclusivamente para o día 23 de xullo de 2018, delegándose á súa vez a sinatura dese día no concelleiro José Blas García Piñeiro. O que se fai publico para xeral coñecemento. Ames, 20 de xullo de 2018. O alcalde José M. Miñones Conde
27/07/2018 | Administración LocalMunicipal
Aranga
Secretaría - Intervención
Aprobación inicial do orzamento municipal do exercicio 2018

O Pleno da Corporación, logo de aprobar o orzamento xeral municipal para o exercicio de 2018, o cadro de persoal funcionario e laboral e restante documentación complementaria para o dito exercicio, en cumprimento do que se dispón no artigo 169 do Texto refundido da Lei reguladora das facendas locais e nas disposicións concordantes, expónse ao público na Secretaría deste Concello, polo prazo de quince días hábiles –que se empezarán a contar desde o día seguinte á inserción do presente edicto no Boletín Oficial da Provincia– co fin de que durante este prazo poidan formularse as reclamacións que se consideren pertinentes, as cales deberán ser dirixidas ao Sr. presidente desta Corporación. No caso de non terse presentado reclamacións entenderase definitivamente aprobado. Aranga, 19 de xullo de 2018. O Alcalde Asdo.: Alberto Platas Álvarez
27/07/2018 | Administración LocalMunicipal
Lousame
Publicación anuncio “aprobación inicial do crédito extraordinario 16/2018”

O Concello de Lousame, acordou a aprobación inicial do crédito extraordinario núm.16/2018, mediante o que se dota crédito nas aplicacións orzamentarias que se sinalan no seguinte cadro, financiando tal modificación con remanente de tesourería para gastos xerais por importe de 15.775,39 €: E en cumprimento do disposto no artigo 169.1 por remisión do 177.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días hábiles a contar desde o día seguinte da inserción deste anuncio no BOP, para que os interesados poidan examinar o expediente e presentar as reclamacións que estimen oportunas. Se transcorrido o prazo non se presentasen alegacións, considerarase aprobado definitivamente este acordo; quedando condicionada a aprobación definitiva da dita modificación á vixencia da DA 6ª da Lei Orgánica de Estabilidade Orzamentaria e Sustentabilidade Financeira (LOEPSF) coa aprobación da Lei de Orzamentos Xerais do Estado para o 2018. No caso de que non se prorrogue a dita DA 6ª da LOEPSF esta modificación orzamentaria non produciría efecto ningún e tramitaríase outra modificación orzamentaria para o destino do superávit orzamentario segundo o artigo 32 da propia lei. Lousame 23 de xullo de 2018 A Alcaldesa Asdo. María Teresa Villaverde Pais.
27/07/2018 | Administración LocalMunicipal
Val do Dubra
Delegación da Alcaldía na primeira tenente de alcalde, Celsa Oreiro Bermúdez

DELEGACIÓN 1.ª TTE. DE ALCALDE Visto que teño que ausentarme do termo municipal durante o período que vai do 23 ao 29 de xullo de 2018, ambolos dous días incluídos. Visto o artigo 23.3 da lei 7/1985, do 2 de abril, reguladora das Bases de Réxime Local, que establece que os tenentes de alcalde substitúen, pola orde do seu nomeamento e nos casos de vacante, ausencia ou enfermidade, ó alcalde, pronunciándose en idéntico sentido o artigo 47.1 do RD 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. O artigo 47.2 do citado Regulamento dispón que nos casos de ausencia as funcións de Alcaldía non poderán ser asumidas polo tenente de alcalde a quen corresponda sen a expresa delegación. Visto o artigo 44, que establece que todas as delegacións se realizarán por Decreto da Alcaldía, e conterá ó ámbito dos asuntos a que se refire a delegación, as facultades que se deleguen así como as condicións específicas de exercicio das mesmas, surtindo efectos dende o día seguinte ó da data do Decreto, sen prexuízo da súa publicación no Boletín Oficial da Provincia. Visto que o cargo de primeira tenente de alcalde recae na concelleira D.ª Kristofer Emilia Carmen Casero Pastillo. No uso das atribucións que me outorga a lexislación do réxime local, RESOLVO: Único. –Delegar a totalidade das competencias da Alcaldía na concelleira e primeira tenente de alcalde, D.ª Kristofer Emilia Carmen Casero Pastillo, polo período que vai do 23 ao 29 de xullo de 2018, ambolos dous días incluídos. Asinado polo Sr. alcalde, Antonio Negreira Noya, no CONCELLO DE VAL DO DUBRA, o 20 de xullo de dous mil dezaoito.
27/07/2018 | Administración LocalMunicipal
Paderne
Aprobación definitiva dos orzamentos 2018

ANUNCIO Aprobación definitiva dos orzamentos 2018 Aprobado inicialmente polo Pleno do Concello o orzamento xeral municipal para o exercicio económico de 2018, en sesión de 21 de xuño de 2018, e exposto ó público por prazo de quince días hábiles, previo anuncio no Boletín Oficial da Provincia (n.º 121, do 27 de xuño de 2018), en cumprimento do disposto no artigo 169 do Real Decreto Lexislativo 2/2004, do 5 de marzo, Texto refundido da Lei Reguladora das Facendas Locais, e do artigo 20 do RD 500/90, do 20 de abril, e non producíndose reclamación algunha durante o citado prazo, enténdese definitivamente aprobado no citado acordo, co seguinte resumo: ESTADO DE GASTOS ESTADO DE INGRESOS Na referida sesión, tamén acordouse aprobar as bases de execución do orzamento a plantilla e o cadro de persoal desta Corporación que, de conformidade co sinalado no art.127 do RDL 781/86, do 18 de abril, así como os demais documentos integrantes do mesmo. Reprodúcense a continuación a plantilla do Concello de Paderne para o exercicio 2018: OUTRO PERSOAL LABORAL TEMPORAL NON FIXO Como persoal laboral fixo, na RPT foi aprobada, na mesma sesión plenaria, a creación da seguinte praza que será efectiva cando sexa aprobada definitivamente a creación do posto na Relación de Postos de traballo, e será obxecto da modificación e publicacións pertinentes. Paderne, 23 de xullo de 2018. O ALCALDE-PRESIDENTE ASDO.: CÉSAR LONGO QUEIJO.
27/07/2018 | Administración LocalMunicipal
Corcubión
Orzamento

Aprobación inicial do expediente de modificación de crédito núm.12/2018 na modalidade de crédito extraordinario Aprobado o expediente de modificación de crédito núm.12/2018, na modalidade de crédito extraordinario, en sesión plenaria ordinaria celebrada o 19 de xullo e, en cumprimento do disposto no artigo 169.1, por remisión do artigo 177.2 do Real Decreto Lexislativo 2/2004, do 5 de marzo, polo que se aproba o Texto refundido da Lei Reguladora das Facendas Locais, sométese o expediente a exposición pública polo prazo de quince días, a contar dende o día seguinte á inserción deste anuncio no Boletín Oficial da Provincia de A Coruña, para que os interesados podan examinar o expediente e presentar as reclamacións que estimen oportunas. Transcorrido dito prazo sen que houbese reclamacións ou alegacións, entenderase aprobada definitivamente a modificación de crédito. En Corcubión, a 23 de xullo do 2018. O alcalde Manuel Insua Insua
27/07/2018 | Administración LocalMunicipal
Laxe
Exposición pública SAF xuño 2018

Exposición pública do padrón fiscal do prezo público do Servizo de Axuda no Fogar correspondente ao mes de xuño de 2018 En data de 19 de xullo de 2018 ditouse a Resolución da Alcaldía número 568/2018, cuxo teor literal é a seguinte: <<Logo de ver a Ordenanza fiscal número 25, reguladora do prezo público pola prestación do servizo de axuda no fogar do Concello de Laxe, publicada no BOP n.º 69, do 10/04/2014. Ao abeiro do previsto nos artigos 4 e 5 da mencionada ordenanza, e en cumprimento do ordenado en providencia da Alcaldía de data 19/07/2018, polo negociado de intervención e contabilidade elaborouse o padrón do prezo público pola prestación do servizo de axuda no fogar correspondente ao mes de xuño de 2018. En uso das atribucións que me confire o artigo 21.1. f) da Lei 7/1985, do 2 de abril, Reguladora das bases de réxime local, esta Alcaldía RESOLVE: Primeiro. –Aprobar o padrón do prezo público polo servizo de axuda no fogar correspondente ao mes de xuño de 2018 que importa un total de mil novecentos setenta e seis euros e catro cents (1.976,04 euros), que comprende un total de 49 recibos. Segundo. –Expoñer ao público o padrón aprobado, mediante a publicaciòn de edicto no Boletín Provincial da Provincia e no taboleiro de anuncios da corporación, por un prazo de 15 días, contados a partir do día seguinte ao da publicación do devandito anuncio no Boletín Oficial da Provincia. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria (LXT). Terceiro. –Contra as liquidacións aprobadas, os interesados poderán interpor recurso preceptivo de reposición ante o Sr. alcalde-presidente, como establece o artigo 108 da Lei 7/1985, do 2 de abril, Reguladora das bases do réxime local e no artigo 14.2 do Texto Refundido da Lei de Facendas Locais aprobado por Real Decreto Lexislativo 2/2004, do 5 de marzo, no prazo dun mes, contado dende o día seguinte ao da publicacíon do edicto no BOP. Contra a desestimación do recurso de reposición poderase interpor recurso contencioso-administrativo ante o Xulgado do Contencioso-Administrativo da Coruña, no prazo de 2 meses, contado dende o día seguinte ao da notificación da resolución expresa ou de 6 meses dende que se produzca a desestimación presunta. Cuarto. –O prazo de cobro en período voluntario será de 2 meses, contados a partir do día seguinte ao da finalización da exposición pública. Transcorrido o prazo do cobro en período voluntario procederase a esixir os xuros de mora e os recargos de acordo cos artigos 26 e 28 da LXT. Non obstante, tal e como prevé a Ordenanza fiscal número 25, o cobro do prezo público realizarase unha vez transcorrido o período de exposición pública.>> Laxe, a 19 de xullo de 2018. O alcalde José Manuel Mouzo Castiñeira
27/07/2018 | Administración LocalMunicipal
Fene
Servizos Económicos e Tributarios
Anuncio de cobranza padrón do 2.º trimestre de subministro de auga e saneamento, canon de auga e coeficiente de vertedura

ANUNCIO DE COBRANZA Por Resolución da Alcaldía núm.900/2018, do 20 de xullo, aprobouse o padrón fiscal correspondente ao 2.º trimestre do exercicio 2018 de subministro de auga e saneamento, canon de auga e coeficiente de vertedura. Exposición: O padrón quedará exposto ao público no Concello durante o prazo de 1 MES, a contar dende o día seguinte á publicación do edicto no BOP. O anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Recursos: Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante esta Alcaldía. Finalizado o prazo de exposición pública os interesados poderán interpoñer os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno A repercusión do canon de auga e do coeficiente de vertedura poderá ser obxeto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende o día seguinte ao da notificación. Período de cobro: Dous meses, contados a partir do día seguinte á publicación no BOP. Transcorrido o prazo indicado procederase a esixir os xuros de mora e os recargos que establecen os artigos 26 e 28 da Lei Xeral Tributaria e, no seu caso, as costas derivadas do procedemento de prema. A falta de pago no periodo voluntario sinalado supoñerá a esixencia do canon de auga e coeficiente de vertedura directamente ao contribuínte pola vía de constrinxemento pola consellería competente en materia de facenda da Xunta de Galicia. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, do 17 de decembro, Xeral Tributaria. Asinado dixitalmente en Fene polo alcalde, Gumersindo Pedro Galego Feal, o 20 de xullo de 2018.
27/07/2018 | Administración LocalMunicipal
Santiago de Compostela
Persoal
Bases específicas da convocatoria de prazas de administrativo correspondentes á oferta de emprego do Concello do ano 2017

ANUNCIO BASES ESPECÍFICAS DA CONVOCATORIA DE PRAZAS DE ADMINISTRATIVO CORRESPONDENTES Á OFERTA DE EMPREGO DO CONCELLO DO ANO 2017 Por resolución da concelleira-delegada de economía, facenda e administración do día 20 de xullo de 2018, acórdase: PRIMEIRO.–Acumular na súa execución as convocatorias de prazas de administrativo de administración xeral das ofertas de emprego dos anos 2016 e 2017 (6 prazas do ano 2016 e 1 do ano 2017). SEGUNDO.–Aplicar á convocatoria de 1 praza de administrativo de administración xeral as bases específicas publicadas no Boletín Oficial da Provincia de A Coruña de data 13 de outubro de 2017, coa necesaria adaptación da base primeira, que no seu primeiro parágrafo queda redactada como segue. Primeira.–Obxecto da convocatoria. É obxecto desta convocatoria a provisión en propiedade, polo sistema de oposición libre de 1 praza vacante de administrativo de administración xeral incluída no cadro de persoal funcionario deste Concello e na oferta de emprego público do ano 2017, aprobada pola Xunta de Goberno Local con data do 2 de decembro de 2017 (BOP n.º 244, do 27 de decembro de 2017). O que se publica para xeral coñecemento. A concelleira-delegada de economía, facenda e administración. (PD Dto. Alcaldía 28/6/2017) Maria Soledat El Houat Chiadmi
27/07/2018 | Administración LocalMunicipal
Mugardos
Anuncio da conta xeral do exercicio 2017

EDICTO Formulada e rendida a conta xeral do orzamento deste Concello correspondente ao exercicio de 2017, e informada pola Comisión Especial de Contas, exponse ao público cos documentos que a xustifican e o informe da mencionada comisión, na Intervención do Concello, durante o prazo de quince días hábiles, contados a partir do seguinte ao da inserción do presente edicto no Boletín Oficial da Provincia, ao obxecto de que os interesados poidan examinala e formular por escrito as reclamacións, reparos ou observacións que se estimen pertinentes, durante dito prazo de exposición e os oito días seguintes, de conformidade co disposto nos artigos 116 da Lei 7/1985, do 2 de abril, reguladora das bases do réxime local e artigo 212.3 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais. Mugardos, 23 de xullo de 2018. A alcaldesa María del Pilar Díaz Otero
27/07/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Corrección de erros. Resolución 19 de xuño de 2018 da Xefatura Territorial da Coruña, pola que se concede a autorización administ. previa e de construc. dunha instalación de distribución eléctrica no concello de Cabanas (expediente: IN407A 2017/3-1)

Advertido un erro na citada Resolución, publicada no Boletín Oficial da Provincia núm.134, do 16 de xullo de 2018, cómpre facer a seguinte corrección: No anuncio número 2018/5231, onde di: “Promotor: Unión Fenosa Distribución, S. A. “, debe dicir: “Promotor: Sucesores de Manuel Leira, S. L. “. A Coruña, 19 de xullo de 2018 Isidoro Martínez Arca Xefe Territorial da Coruña
27/07/2018 | Administración LocalConsorcios
Consorcio para la Promoción de la Música
Anuncio de exposición pública da Conta Xeral do exercicio 2017 de Consorcio para a Promoción da Música

Formada a Conta Xeral do Consorcio para a Promoción da Música correspondente ao exercicio 2017, exponse ao público dita conta co informe da Comisión de informe de Contas Anuais e os seus xustificantes na secretaría-intervención do Consorcio, durante quince días e oito máis a contar desde o seguinte á inserción do presente anuncio, a fin de que os interesados poidan revisala e manifestar o que estimen conveniente ao seu dereito. A Coruña, a 20 de xullo de 2018 O presidente, Xulio Xosé Ferreiro Baamonde
19/07/2018 | Administración LocalMunicipal
Val do Dubra
Anuncio aprobación do padrón da taxa da recollida do lixo 2018

Aprobado provisionalmente o padrón municipal de recollida do lixo correspondente ao exercicio 2018 segundo Resolución da Alcaldía número 272/2018 de 25 de maio de 2018, e exposto ao público polo prazo dun mes, a través da publicación no Boletín Oficial da Provincia nº 102 de 31 de maio de 2018, no que se presentaron duas reclamación a dito padrón, resoltas por Decreto 391/2018, polo que e en virtude do artigo 102.3 da Lei 58/2003, do 17 de decembro Lei xeral tributaria, acordouse: PRIMEIRO.- Aprobar definitivamente o Padrón municipal de recollida domiciliaria do lixo correspondente ao ano 2018 con 2.038 contribuíntes e importe total de 153.479,64 euros. SEGUNDO.- Someter o referido padrón a exposición pública mediante anuncio publicado no taboleiro de anuncios do Concello e no Boletín Oficial da Provincia. Esta exposición servirá de notificación colectiva a tódolos contribuíntes, nos termos establecidos no artigo 102,3 da Lei 58/2003, do 17 de decembro, Lei xeral triburaria, iniciándose o período de cobranza correspondente de conformidade co RD 939/2005, Regulamento xeral de recadación. O que se fai público para xeral coñecemento. Val do Dubra, a 16 de xullo de 2018./ O alcalde./ Houdaifa Cong Benmeziane.
19/07/2018 | Administración LocalMunicipal
Ribeira
Emprazamento dos interesados no recurso contencioso-administrativo (P. O. 147/2018) interposto por Gas Natural Servicios SDG, S. A.

Decreto da Alcaldía de data 14/07/2018 polo que se resolve emprazar as persoas interesadas no recurso contencioso-administrativo (procedemento ordinario) 147/2018, interposto por GAS NATURAL SERVICIOS SDG, S. A. O Xulgado do Contencioso Administrativo n.º 2 de Santiago de Compostela remitiu ao Concello de Riveira un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento ordinario 147/2018, correspondente ao recurso contencioso-administrativo interposto por GAS NATURAL SERVICIOS SDG, S. A., contra a desestimación por silencio administrativo das reclamacións por facturacións de subministro de electricidade emitidas e non aboadas presentadas ante o Concello de Riveira. En consecuencia, esta Alcaldía acordou na data 14/07/2018, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao referido órgano xudicial, o que se notifica para xeral coñecemento de todas as persoas interesadas no procedemento, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, do 13 de xullo, reguladora da xurisdición contencioso-administrativa). Riveira, 16 de xullo de 2018. O alcalde Manuel Ruiz Rivas
19/07/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 16 de xullo de 2018, da Xefatura Territorial da Coruña, que sinala data para o pagamento do prezo xusto por expropiación, no concello da Pobra do Caramiñal (expediente IN407A 2015/625-1)

Acordo do 16 de xullo de 2018, da Xefatura Territorial da Coruña, que sinala data para o pagamento do prezo xusto por expropiación, no concello da Pobra do Caramiñal (expediente IN407A 2015/625-1) De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta Xefatura Territorial acorda sinalar o día 27 de setembro de 2018, a partir das 12.00 horas, nas dependencias do Concello de Boiro, para que o pagador da entidade beneficiaria Unión Fenosa Distribución, S. A., proceda nas oficinas da dita casa consistorial ao pagamento do prezo xusto e xuros, por expropiación e imposición de servidumes de paso da instalación eléctrica denominada LMTS, CT, RBT Castro, no concello da Pobra do Caramiñal (expediente IN407A 2015/625-1), ás persoas propostas como propietarias ou titulares de dereitos sobre as fincas afectadas, ás que igualmente se lles dirixirá notificación individual ao efecto. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 16 de xullo de 2018. Isidoro Martínez Arca Xefe territorial da Coruña
19/07/2018 | Administración LocalMunicipal
Cerceda
Intervención
Padrón auga e sumidoiro 2º trimestre 2018

Na xunta de goberno celebrada o 11/07/2018, aprobouse o padrón da taxa municipal de suministro de auga e servizo de sumidoiro, correspondente ao segundo trimestre de 2018, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. O prazo de cobramento en período voluntario abranguerá dende o día día 28 de xullo ao 28 de setembro de 2018. O pagamento farase efectivo ou ben nas oficinas da empresa Espina y Delfín, S. L. ou mediante domiciliación bancaria Contra as liquidacións da taxa por prestación do servizo público de subministración de auga potable e rede de sumidoiros incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a Alcaldía-Presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, ca excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdicción Contencioso Administrativa. Todo isto sen perxuizo de que se poida interpoñer calquera outro que estime convinte en defensa dos seus intereses. No caso do canon da auga, a súa repercusión poderá ser obxecto de reclamación económico administrativa ante a Consellería de facenda da Xunta de Galicia no prazo dun mes contado dende o día seguinte ó remate da exposición pública do padrón. A falta de pagamento do canon no período voluntario suporá a súa esixencia pola vía de constrinximento pola consellería competente en materia de facenda da Xunta de Galicia. Cerceda, 16 de xullo de 2018 O alcalde José García Liñares.
19/07/2018 | Administración LocalMunicipal
Ordes
Delegación de competencias da Alcaldía

DECRETO DA ALCALDÍA Tendo que ausentarme do termo municipal os días 19 e 22 de xullo de 2018, non podendo exercer por tal motivo as funcións propias da Alcaldía, de conformidade co disposto no art.21.3 da Lei 7/1985, do 2 de abril; arts.61.3 e 63 da Lei 5/97, do 22 de xullo, e arts.43, 44 e 47.2 do Real Decreto 2568/1986, de 28 de novembro, RESOLVO: 1. Delegar durante ditos días a totalidade das competencias permitidas legalmente na 1.ª tenente de alcalde, D.ª Carla Veronica Livi Berben.2. Dese conta ao Pleno na primeira sesión ordinaria que celebre, notificándose, ademais, persoalmente ao designado, e publíquese no Boletín Oficial da Provincia. A presente resolución producirá efectos desde o día seguinte ao da súa sinatura. Ordes, 13 de xullo de 2018. Perante mín O ALCALDE-PRESIDENTE O SECRETARIO José Luis Martínez Sanjurjo Juan Luis González Iglesias
19/07/2018 | Administración LocalMunicipal
Cambre
Publicación de padróns da taxa pola prestación de servizos no cemiterio municipal e taxa por entrada de vehículos a través das beirarrúas e as reservas de vía pública para aparcamento, carga e descarga de mercadorías de calquera clase ano 2018

Por resolución da Alcaldía n.º 1.338, de data 6 de xullo de 2018, acordouse: PRIMEIRO.–Aprobar os padróns das taxas que a seguir se sinalan correspondentes ao exercicio 2018: – Taxa pola prestación de servizos no cemiterio municipal, por un importe total de once mil catrocentos trinta e seis euros (11.436,00 €), cun número de recibos de 491, desde Catarina Isabel Tolos Semenova a Zamarreño Villar Daniel. – Taxa por entrada de vehículos a través das beirarrúas e as reservas de vía pública para aparcamento, carga e descarga de mercadorías de calquera clase, por un importe total de corenta mil novecentos quince euros (40.915,00 €), cun número de recibos de 157, desde Joan Andres Saimouk Garside a Vego Supermercados, S. A. U. SEGUNDO.–Expoñer ao público todos os datos incorporados aos padróns que se aproban, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días desde a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. TERCEIRO.–Contra as liquidacións incorporadas aos padróns todos os interesados poderán interpoñer recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes, contado desde o día seguinte ao remate da exposición ao público dos padróns. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes desde a súa interposición. Contra a desestimación presunta do recurso poderase interpoñer recurso contencioso-administrativo ante o Xulgado do Contencioso-Administrativo da Coruña, no prazo de dous meses, desde a notificación da resolución expresa, ou de seis meses desde que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime conveniente. Cambre, 9 de xullo de 2018. O alcalde Óscar A. García Patiño